Westchesteri maakond

Westchesteri maakond (Westchester County) on maakond Ameerika Ühendriikides New Yorgi osariigis. 

Maakonna halduskeskus on White Plains ja suurim linn Yonkers. 

Maakonna pindala on 1280 km². Veepindala on 180 km². Maakond asub Hudsoni jõe orus. Maakond piirneb idas ja kirdes Connecticuti osariigiga ning lõunas New Yorgi linnaosaga Bronx.

Elanike arv oli 2020. aasta rahvaloenduse järgi 1 004 457. 2010. aastal oli elanike arv 949 113 ja 2000. aastal 923 459. See on elanike arvult New Yorgi osariigis seitsmendal kohal. Keskmine asustustihedus on 780 in/km². Westchesteri maakond on üks kõige tihedamini asustatud maakondi USA-s.

Naabermaakonnad
Putnami maakond (põhjas)  
Fairfieldi maakond (idas)
Bergeni maakond (edelas) 
Rocklandi maakond (läänes)
Nassau maakond (kagus)
Bronxi maakond (lõunas)
Orange'i maakond (loodes)

Ajalugu
Esimeste eurooplastena uurisid Westchesteri maakonna piirkonda Giovanni da Verrazzano 1524. aastal ja Henry Hudson 1609. aastal. Sel ajal elasid maakonna territooriumil algọnkinid. Inglise asunikud jõudsid Uus-Inglismaale 1640. aastatel. Westchesteri maakond on üks kaheteistkümnest algsest maakonnast New Yorgi osariigis. Maakond moodustati 1683. aastal. 

Tänapäeval on Westchesteri maakond mitmekesine piirkond, nii majanduslikult kui ka rahvastikult. Näiteks Yonkersis, Port Chesteris, Elmsfordis ja Mount Vernonis asuvad olulised mustanahaliste ja ladinaameeriklaste kogukonnad.

 Omavalitsused 
pisi|Westchesteri maakonna omavalitsused
 Linnad 
Westchesteri maakonnas on kokku kuus linna:
 Mount Vernon (2020. aasta seisuga 73 893 elanikku)
 New Rochelle (79 726 elanikku)
 Peekskill (25 431 elanikku)
 Rye (16 592 elanikku)
 White Plains (59 559 elanikku)
 Yonkers (211 569 elanikku)

 Vallad 
Westchesteri maakonnas on kokku 19 valda (town):
Bedford
Cortlandt
Eastchester
Greenburgh
Harrison
Lewisboro
Mamaroneck
Mount Kisco
Mount Pleasant
New Castle
North Castle
North Salem
Ossining
Pelham
Pound Ridge
Rye
Scarsdale
Somers
Yorktown

Vaata ka
Sleepy Hollow
Tarrytown

Välislingid
Westchesteri maakonna koduleht (inglise keeles)

Kategooria:New Yorgi osariigi maakonnad